钦定古今图书集成/明伦汇编/宫闱典/第088卷 > 金明公主 下嫁尉迟迥
## 钦定古今图书集成/明伦汇编/宫闱典/第088卷 > 金明公主 下嫁尉迟迥

按《周书尉迟迥传》，“迥字薄居罗，代人也。其先魏之别
种，号尉迟部，因而姓焉。迥少聪敏，美容仪。及长，有大
志，好施爱士。稍迁大丞相帐内都督，尚文帝女金明
公主，拜驸马都尉。从太祖复弘农，破沙苑，皆有功，累
迁尚书左仆射，兼领军将军。迥通敏有干能，虽任兼
文武，颇允时望，太祖以此深委仗焉。迥性至孝，色养”
不怠。身虽在外，所得四时甘脆，必先荐奉然后致尝。
大长公主年高多病，迥往在京师，每退朝参候起居，
忧悴形于容色。大长公主每为之和颜进食，以宁迥
心。太祖知其至性，征迥入朝，以慰其母意。